ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2234/97 υποβολή: Κατερίνα Δασκαλάκη (UPE) προς την Επιτροπή (2 Iουλίου 1997)

Θέμα: Τουρκικές παρεμβάσεις στα μειονοτικά σχολεία στην Κωνσταντινούπολη

Σύμφωνα με δημοσίευμα της Τουρκικής εφημερίδας «Μιλιέτ», η διεύθυνση Παιδείας της Κωνσταντινούπολης, η οποία υπάγεται στο Τουρκικό Υπουργείο Παιδείας, κάλεσε τους Τούρκους υποδιευθυντές των ελληνικών μειονοτικών σχολείων και τους ζήτησε να «παρακολουθούν» τους Τούρκους εκπαιδευτικούς που «συνεργάζονται» με τους Έλληνες συναδέλφους τους.

Δεδομένου ότι (όπως επισημαίνεται και από τη «Μιλιέτ») στην Κωνσταντινούπολη «έχουν απομείνει ελληνικά σχολεία όσα και τα δάχτυλα ενός χεριού» και ότι μια τέτοια πρακτική θα καταλήξει στον εκφοβισμό των Τούρκων εκπαιδευτικών και στην περαιτέρω απομόνωση των Ελλήνων 7 δεδομένου ότι έτσι παραβιάζεται και η πνευματική ελευθερία και το δικαίωμα στην παιδεία και ότι η Τουρκία είναι συνδεδεμένη με την ΕΕ με ειδικές συμφωνίες, ερωτάται η Επιτροπή αν και πώς σκοπεύει να αντιδράσει.

Aπάντηση του κ. Van den Broek εξ ονόματος της Επιτροπής (4 Σεπτεμβρίου 1997)

Ύστερα από διαβούλευση με τις τουρκικές αρχές και το τουρκικό ίδρυμα για τα δικαιώματα του ανθρώπου, η Επιτροπή δεν διαθέτει στοιχεία που να της επιτρέπουν να επιβεβαιώσει την πληροφορία που δημοσιεύεται στην εφημερίδα Μιλιέτ.
ΓΡΑΠΤΗ ΕΡΩΤΗΣΗ E-2201/97 υποβολή: Hiltrud Breyer (V) προς την Επιτροπή (25 Iουνίου 1997)

Θέμα: Κανονισμός 258/97 για τα νέα τρόφιμα και τα νέα συστατικά τροφίμων - Πρόσβαση σε δεδομένα που αφορούν «νέα τρόφιμα»

Θα μπορεί η κοινή γνώμη να έχει πρόσβαση στις εν λόγω τράπεζες δεδομένων ή ορισμένα από τα δεδομένα αυτά θα τηρούνται απόρρητα;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2625/97 υποβολή: Christine Oddy (PSE) προς την Επιτροπή (1 Σεπτεμβρίου 1997)

Θέμα: Ευημερία των ζώων

Γνωρίζει η Επιτροπή ότι στη Γαλλία, χιλιάδες πρόβατα σφαγιάζονται κάθε Απρίλιο στο πλαίσιο των τελετουργιών της εορτής του Eid-el-Kabir; Ανάλογη τύχη επιφυλάσσεται σε πολλά άλογα που εισάγονται από την Ανατολική Ευρώπη με σκοπό τη σφαγή.

Η Ευρωπαϊκή Ενωση έχει απαγορεύσει και θεωρεί παράνομη αυτήν την πρακτική η οποία όμως, στην πράξη, συνεχίζεται.

Τί προτίθεται να πράξει η Επιτροπή για να ενισχύσει την τήρηση των προστατευτικών διατάξεων που θεσπίστηκαν προκειμένου να εξασφαλίσουν ανθρώπινη μεταχείριση σε όλα τα ζώα;

Απάντηση του κ. Fischler εξ ονόματος της Επιτροπής (18 Σεπτεμβρίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-1690/97 του κ. Watts ((ΕΕ C 45 της 10.2.1998, σελ. 81. )).
ΓΡΑΠΤΗ ΕΡΩΤΗΣΗ P-2312/97 υποβολή: Jorge Hernandez Mollar (PPE) προς την Επιτροπή (3 Iουλίου 1997)

Θέμα: Συμμετοχή της Θέουτα και της Μελίγια στα πλαίσια του Ευρώ

Προτίθεται η Επιτροπή να συστήσει την τροποποίηση του πλαισίου του Ευρώ ώστε να συμπεριληφθούν, εκτός των Καναρίων νήσων, και οι αυτόνομες πόλεις Θέουτα και Μελίγια οι οποίες, ως γνωστόν, αποτελούν κοινοτική επικράτεια και σύνορα της Ευρωπαϊκής Ενωσης με τη Βόρειο Αφρική;

Απάντηση του κ. de Silguy εξ ονόματος της Επιτροπής (1 Αυγούστου 1997)

Τα προταθέντα σχέδια για την κοινή μορφή των μελλοντικών νομισμάτων του ευρώ, που αναγγέλθηκαν πρόσφατα από το Συμβούλιο, δεν είναι οριστικά κυανοτυπίες, αλλά περισσότερο καλλιτεχνικές εκτυπώσεις των νομισμάτων. Η ομάδα εργασίας των διευθυντών των νομισματοκοπείων μελέτησε τις τεχνικές πλευρές των σχεδίων και κατέληξε στο συμπέρασμα ότι οι προκριθείσες σειρές είναι δυνατόν να υλοποιηθούν από τεχνική άποψη. Πάντως, απαιτούνται ορισμένες ελαφρές τροποποιήσεις ώστε η παραγωγή να γίνει σύμφωνα με τις τεχνικές προδιαγραφές που διέπουν τα προταθέντα νομίσματα. Επιπλέον, ο χάρτης της Ευρώπης θα πραγματοποιηθεί κατά τρόπο ώστε να διασφαλιστεί ότι όλα τα κράτη μέλη θα είναι ικανοποιημένα από την εικόνα της Ευρώπης στα νομίσματα.

Μια αντίστοιχη διαδικασία ακολουθήθηκε για τα χαρτονομίσματα. Το συμβούλιο του Ευρωπαϊκού Νομισματικού Ιδρύματος (ΕΝΙ) παρουσίασε τις σειρές των σχεδίων που προκρίθηκαν στο Ευρωπαϊκό Συμβούλιο του Δουβλίνου τον Δεκέμβριο του 1996. Πάντως, ορισμένες τεχνικές προδιαγραφές και το σχέδιο του χάρτη της Ευρώπης έχουν προσαρμοστεί και η τελική τους μορφή έγινε δεκτή από το συμβούλιο του ΕΝΙ τον Μάιο του 1997.
ΓΡΑΠΤΗ ΕΡΩΤΗΣΗ E-1848/97 υποβολή: Daniela Raschhofer (NI) προς την Επιτροπή (30 Μαΐου 1997)

Θέμα: Οργάνωση Αγοράς Ελαιολάδου

Για ποιό λόγο διαπιστώνονται παρατυπίες κατά τη διάθεση πιστώσεων για την οργάνωση αγοράς ελαιολάδου;

Τι είδους παρατυπίες σημειώνονται;

Που οφείλεται η αύξηση των παρατυπιών αυτών;

Με ποιό τρόπο σκοπεύει η Επιτροπή να παρεμποδίσει μελλοντικά τις παρατυπίες αυτές;

Σε ποιό ύψος ανέρχονται οι ζημίες που έχουν προκληθεί έως τώρα;

Ποιές χώρες θίγονται από τις ζημίες αυτές;

Τι κυρώσεις μπορεί να επιβάλλει η Επιτροπή;

Τι κυρώσεις έχουν ήδη επιβληθεί;

Τι στοιχεία υπάρχουν σχετικά με τα θιγόμενα ζητήματα για το 1996;

Απάντηση της κας Gradin εξ ονόματος της Επιτροπής (14 Ιουλίου 1997)

Όσον αφορά τις περιπτώσεις παρατυπιών και απάτης που αφορούν το ελαιόλαδο (δεύτερο, πέμπτο, έκτο και ένατο σημείο της ερώτησης), η Επιτροπή παραπέμπει το Αξιότιμο Μέλος του Κοινοβουλίου στην απάντηση που έδωσε στη γραπτή ερώτηση Ε-1059/97 του κ. Cabezκn Alonso ((ΕΕ C 373 της 9.12.1997, σελ. 57. )). Εξάλλου, η Επιτροπή έχει στείλει κατευθείαν στο Αξιότιμο Μέλος του Κοινοβουλίου και στη Γραμματεία του Κοινοβουλίου μία κατάσταση με τις περιπτώσεις απάτης που της κοινοποίησαν τα κράτη μέλη το 1996.

Όσον αφορά τις αδυναμίες του ισχύοντος θεσμικού πλαισίου και τις ενέργειες για την παρεμπόδιση της απάτης στο μέλλον (σημεία ένα, τρία και τέσσερα), η Επιτροπή πιστεύει, όπως αναφέρεται άλλωστε και στο σημείωμά της προς το Συμβούλιο και το Κοινοβούλιο ((COM (97) 57 τελικό. )), ότι πρέπει να ληφθούν μέτρα για την αντιμετώπιση των παρατυπιών στο πλαίσιο της κοινής οργάνωσης της αγοράς. Η Επιτροπή έχει παραπέμψει το θέμα στο Κοινοβούλιο για να εκφέρει την γνώμη του και όταν θα την έχει στη διάθεσή της θα είναι σε θέση να υποβάλει τις προτάσεις της.

Όσον αφορά τις κυρώσεις (σημεία επτά και οκτώ), η Επιτροπή επισημαίνει ότι προβλέπονται μια σειρά από κυρώσεις (τόσο διοικητικές όσο και ποινικές) και προσθέτει ότι αποτελεί ευθύνη των κρατών μελών να επιβάλλουν τις κυρώσεις αυτές. Για παράδειγμα, σύμφωνα με τις διατάξεις του κανονισμού (ΕΟΚ) αριθ. 2677/85 ((ΕΕ L 254 25.9.1985, όπως τροποποιήθηκε τελευταία με τον Κανονισμό (ΕΚ) αριθ. 887/96, ΕΕ αριθ. L 119, 16.5.1996. )), όσον αφορά την ενίσχυση για την κατανάλωση και ανάλογα με τη σοβαρότητα της παράβασης, τα κράτη μέλη επιβάλλουν:

- χρηματική ποινή το ύψος της οποίας είναι από 3 έως 8 φορές μεγαλύτερο από την ενίσχυση που κακώς ζητήθηκε 7

- αναστολή της έγκρισης για περίοδο από 1 έως 3 έτη στις περιπτώσεις που η ποσότητα για την οποία κακώς ζητήθηκε ενίσχυση αντιστοιχεί τουλάχιστον στο 20% του συνόλου της υποκείμενης σε έλεγχο ποσότητας, η οποία έχει κριθεί ότι δικαιούται ενίσχυσης.

Η Επιτροπή θα ήθελε τέλος να επισημάνει ότι δεν λαμβάνει συστηματικά πληροφορίες σχετικά με τις κυρώσεις που επιβάλλουν οι εθνικές αρχές των κρατών μελών.
ΓΡΑΠΤΗ ΕΡΩΤΗΣΗ E-1905/97 υποβολή: Amedeo Amadeo (NI) προς την Επιτροπή (4 Iουνίου 1997)

Θέμα: Δραστηριότητα των ασφαλειομεσιτών

Ούτε η Οδηγία του 1976 σχετικά με τη δραστηριότητα του ασφαλειομεσίτη και του ασφαλιστικού πράκτορα, ούτε και η σύσταση του 1991 σχετικά με τους ασφαλιστικούς μεσάζοντες οδήγησαν σε αποτελεσματική ρύθμιση του κανονιστικού πλαισίου που διέπει τις δραστηριότητες αυτής της επαγγελματικής κατηγορίας 7 εάν δεν υπάρξει γρήγορη αντίδραση, η δημιουργία ενιαίας αγοράς στον ασφαλιστικό τομέα θα παραμείνει ουτοπία τόσο για τους καταναλωτές όσο και για ολόκληρο τον κλάδο.

Ζητείται ως εκ τούτου από την Επιτροπή να εγκρίνει ταχέως οδηγία της ΕΕ για την εναρμόνιση των νομοθεσιών που ισχύουν στα κράτη μέλη ώστε κάθε ασφαλειομεσίτης που πληροί τις προϋποθέσεις για την άσκηση της δραστηριότητας αυτής στο κράτος μέλος καταγωγής του να μπορεί να ασκεί άνετα το επάγγελμα αυτό και σε άλλα κράτη μέλη της ΕΕ, ακριβώς όπως ισχύει και με τις ασφαλιστικές εταιρίες (οι οποίες απολάβουν καθεστώς ενιαίας άδειας).

Απάντηση του κ. Monti εξ ονόματος της Επιτροπής (1 Ιουλίου 1997)

Εξαιτίας της ανάγκης για ορθές επαγγελματικές συμβουλές και της σημασίας που έχει η απόκτηση της σωστής ασφαλιστικής κάλυψης, η Επιτροπή αναγνώριζε πάντοτε το σημαντικό ρόλο των ασφαλιστικών μεσαζόντων στη διανομή ασφαλιστικών προϊόντων στα κράτη μέλη.

Το αξιότιμο μέλος ορθά επισημαίνει ότι η οδηγία του Συμβουλίου 77/921/ΕΟΚ της 13ης Δεκεμβρίου 1997 περί των μέτρων που αποσκοπούν στη διευκόλυνση της πραγματικής ασκήσεως του δικαιώματος εγκαταστάσεως και της ελεύθερης παροχής υπηρεσιών όσον αφορά τις δραστηριότητες πράκτορα και μεσίτη ασφαλειών (ex ISIC Groups 630) και ιδίως μεταβατικά μέτρα σε σχέση με τις δραστηριότητες αυτές ((ΕΕ L 26 της 31.1.1977 )) και η σύσταση 92/48/ΕΟΚ για τους ασφαλιστικούς μεσάζοντες ((ΕΕ L 19 της 28.1.1992 )) ρυθμίζουν τις δραστηριότητες των ασφαλιστικών μεσαζόντων στην ενιαία αγορά. Παρότι το τελευταίο μέτρο, ως σύσταση, δεν είναι δεσμευτικό για τα κράτη μέλη, την εποχή της έκδοσής του η Επιτροπή επεσήμανε ότι μετά την εκπνοή της τριετούς περιόδου που προβλέπει η σύσταση, θα εξετάσει την πρόοδο των κρατών μελών σε σχέση με την προσαρμογή της εθνικής τους νομοθεσίας σύμφωνα με τη σύσταση. Σε περίπτωση ανεπαρκούς προόδου, η Επιτροπή θα μελετούσε το ενδεχόμενο λήψης δεσμευτικών μέτρων.

Η Επιτροπή έχει επίγνωση των δυσκολιών που συναντούν ορισμένες φορές οι ασφαλιστικοί μεσάζοντες που δραστηριοποιούνται σε διασυνοριακή βάση. Για τον λόγο αυτόν αποφάσισε να επιληφθεί του θέματος. Στην ανακοίνωση της Επιτροπής ((Ανακοίνωση των κ.κ. Monti και Bonino προς την Επιτροπή «Χρηματοπιστωτικές υπηρεσίες: Αύξηση της εμπιστοσύνης του καταναλωτή» που εκδόθηκε στις 25 Ιουνίου 1997, COM (97) )) «Χρηματοοικονομικές υπηρεσίες: Αύξηση της εμπιστοσύνης του καταναλωτή», η Επιτροπή αναλαμβάνει συγκεκριμένα την ανασκόπηση της οδηγίας του 1976 και του βαθμού στον οποίο εφαρμόζονται οι αρχές της σύστασης του 1991, πριν τα μέσα του 1998. Η Επιτροπή θα εξετάσει αν απαιτούνται περαιτέρω μέτρα, συμπεριλαμβανομένης της δυνατότητας να διευρυνθεί το πεδίο εφαρμογής της οδηγίας όσον αφορά την πρόσβαση και την άσκηση του επαγγέλματος.
ΓΡΑΠΤΗ ΕΡΩΤΗΣΗ E-2408/97 υποβολή: Cristiana Muscardini (NI) προς την Επιτροπή (10 Iουλίου 1997)

Θέμα: Κυνομαχίες

Εδώ και αρκετό καιρό έχουν γίνει του συρμού στην Ένωση, αλλά και σε άλλα μέρη του κόσμου, οι αγώνες μεταξύ ζώων.

Πολύπλοκες και καλά διαρθρωμένες εγκληματικές οργανώσεις αντλούν τεράστια κέρδη διοργανώνοντας μεγάλα παιχνίδια με στοιχήματα για αγώνες μεταξύ ζώων, ιδίως μεταξύ σκύλων οι οποίοι έχουν εκπαιδευτεί κυρίως για να αλληλοσκοτώνονται.

Κατά τον τελευταίο χρόνο υπολογίζεται ότι πραγματοποιήθηκε τζίρος άνω των 1000 δισεκ. λιρών γύρω από αγώνες που οργανώθηκαν κατά τον παραπάνω τρόπο και δολοφονήθηκαν, μονον στην Ιταλία, 5.000 ζώα, τα οποία διαμελίστηκαν κατά τη διάρκεια εγκληματικών επιδείξεων.

Επίσης παριστάμεθα μάρτυρες της εξάπλωσης μαφιόζικων και εγκληματικών οργανώσεων με ό,τι συνεπάγεται η εξέλιξη αυτή.

Ζητείται από την Επιτροπή η έκδοση οδηγίας που θα προβλέπει την πλήρη απαγόρευση των κυνομαχιών και θα καλεί τα κράτη μέλη να επιβάλλουν αυστηρές κυρώσεις σε όσους οργανώνουν παρόμοια βάρβαρα θεάματα.

Απάντηση του κ. Fischler εξ ονόματος της Επιτροπής (10 Σεπτεμβρίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή της ερώτηση E-2995/92 ((ΕΕ C 86, 26.3.1993. )).
ΓΡΑΠΤΗ ΕΡΩΤΗΣΗ E-1880/97 υποβολή: Amedeo Amadeo (NI) προς την Επιτροπή (2 Iουνίου 1997)

Θέμα: Κοινωνία των πληροφοριών-τυποποίηση

Σχετικά με την «Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο όσον αφορά την «Τυποποίηση και την παγκόσμια κοινωνία των πληροφοριών: η ευρωπαϊκή προσέγγιση» (έγγρ. COM(96) 359 τελ.). Εάν συμμερισθούμε το πόρισμα της Επιτροπής, στο πεδίο δράσης των οδηγιών σχετικά με τη νέα προσέγγιση, η αναγνώριση των Προγραμμάτων Διαρθρωτικής Προσαρμογής θα μπορούσε να αποδειχθεί σκόπιμη μόνον ως προς τους ειδικούς στόχους της οδηγίας για τα τερματικά των τηλεπικοινωνιών, σε θέματα αγορών απο πλευράς δημόσιων αρχών.

Ζητείται συνεπώς η τροποποίηση της εν λόγω οδηγίας, ώστε να μπορέσει η Κοινότητα να λάβει υπόψη τον ρόλο των Προγραμμάτων Διαρθρωτικής Προσαρμογής κατα την προσεχή αναθεώρηση των διαφόρων οδηγιών σχετικά με την προκήρυξη δημόσιων διαγωνισμών που αφορούν προμήθειες, έργα και δημόσιες υπηρεσίες.

Απάντηση του κ. Bangemann εξ ονόματος της Επιτροπής (16 Ιουλίου 1997)

Το θέμα της δημόσιας διάθεσης προδιαγραφών έχει διάφορες πτυχές που επί του παρόντος εξετάζονται από την Επιτροπή, λαμβάνοντας υπόψη τη γνώμη που εξέδωσε για την ανακοίνωση το Κοινοβούλιο και η Οικονομική και Κοινωνική Επιτροπή, καθώς και στο διάλογο που αναπτύσσεται στις διάφορες Επιτροπές όπως π.χ. τις συγκροτηθείσες βάσει της οδηγιάς 83/189/ΕΟΚ σχετικά με τον καθορισμό διαδικασίας για την παροχή πληροφοριών στον τομέα των τεχνικών προτύπων και των κανονιστικών ρυθμίσεων ((ΕΕ L 109 26.4.1983 )) και σύμφωνα με την απόφαση του Συμβουλίου 87/95/ΕΟΚ της 22 Δεκεμβρίου 1986 για την τυποποίηση στον τομέα της τεχνολογίας πληροφοριών και τηλεπικοινωνιών ((EE L 36 7.2.1987 )).

Εν προκειμένω, ο διάλογος εξετάζει πρωτίστως σε ποιό βαθμό οι υφιστάμενες οδηγίες σε συνδιασμό με την απόφαση του Συμβουλίου 87/95/ΕΟΚ επιτρέπουν, να λαμβάνονται υπόψη κατά τις αναθέσεις έργων προδιαγραφές που δεν θεωρούνται πρότυπα. Άλλες δυνατότητες που εξετάζονται αφορούν τη δημιουργία, εφόσον κρίνεται απαραίτητο, μηχανισμών ή κριτηρίων προκειμένου να εξασφαλιστεί διαφάνεια κατά την επιλογή δημοσίως διατιθέμενων προδιαγραφών στην αγορά προς χρήση εκ μέρους των δημόσιων αρχών.
ΓΡΑΠΤΗ ΕΡΩΤΗΣΗ E-0858/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Περιβάλλον

Σχετικά με το κονδύλιο του προϋπολογισμού Β4-304: Νομοθεσία και λοιπές γενικές ενέργειες συνδεδεμένες με το πέμπτο πρόγραμμα για το περιβάλλον, ερωτάται η Ευρωπαϊκή Επιτροπή εάν υπάρχουν επιχορηγήσεις για την Ιταλία και, σε καταφατική περίπτωση, να τις ανακοινώσει, χωριστά για κάθε ένωση και για κάθε δραστηριότητα.

Κοινή συμπληρωματική απάντηση του κ. Liikanen εξ ονόματος της Επιτροπής E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 και E-0871/97 (22 Septembrνoy 1997)

Ως συμλήρωμα στην απάντησή της της 25ης Απριλίου 1997 ((ΕΕ C 319 της 18.10.1997, σελ. 81. )), η Επιτροπή είναι σήμερα σε θέση να ανακοινώσει τις ακόλουθες πληροφορίες.

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού πίνακα που περιέχει τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ P-1651/97 υποβολή: Hiltrud Breyer (V) προς την Επιτροπή (5 Μαΐου 1997)

Θέμα: Εφαρμογή του κανονισμού (ΕΚ) 258/97 σχετικά με τα νέα τρόφιμα

Ο κανονισμός (ΕΚ) 258/97 σχετικά με τα νέα τρόφιμα ((ΕΕ L 43 της 14.2.1997, σελ. 1. )) θα τεθεί σε ισχύ στις 15 Μαΐου 1997 και τα κράτη μέλη θα πρέπει, πριν από την ημερομηνία αυτή, να γνωρίζουν πώς πρόκειται να ερμηνευθεί. Πολλά ζητήματα που αφορούν την εφαρμογή του δεν έχουν επιλυθεί και η Επιτροπή δεν έχει δημοσιεύσει κατευθυντήριες γραμμές για την αντιμετώπιση των δυσκολότερων ζητημάτων που σχετίζονται με το πεδίο εφαρμογής και την επισήμανση.

1. Γιατί η Επιτροπή δεν δημοσίευσε κατευθυντήριες γραμμές σχετικά με τα άρθρα 1 (ισχύς), 2 (πεδίο εφαρμογής) και 8 (επισήμανση), παρά τα μεγάλα περιθώρια για αποκλίνουσες ερμηνείες;

2. Ο γενετικά τροποποιημένος αραβόσιτος και η γενετικά τροποποιημένη σόγια, των οποίων έχει ήδη επιτραπεί η διάθεση στην αγορά, θα επισημανθούν άραγε τώρα βάσει της οδηγίας 79/112 για την επισήμανση των τροφίμων ((ΕΕ L 33 της 8.2.1979, σελ. 1. )), και στην περίπτωση αυτή ποια λεπτομερή κριτήρια θα εφαρμοσθούν;

3. Μπορεί η Επιτροπή να επιβεβαιώσει ότι, βάσει του άρθρου 8 του εν λόγω κανονισμού, τα τέσσερα κριτήρια επισήμανσης που απαριθμούνται στην παράγραφο 1 (α) έως (δ) θα εφαρμόζονται μεμονωμένα και το ένα ανεξάρτητα από τα άλλα, ώστε το τρόφιμο να επισημαίνεται αν πληρούνται οι προϋποθέσεις όλων αυτών των υποπαραγράφων;

4. Τι μέτρα προβλέπονται προκειμένου να απαγορευθεί η χρήση νέων συστατικών και προϊόντων στις παιδικές τροφές, όπως συνιστά η Επιστημονική Επιτροπή Τροφίμων;

5. Θα αναφέρεται στις αιτήσεις για προϊόντα και στις ετικέτες η μοριακή δομή και η χρήση ενζύμων που καταστρέφουν το DNA στα νέα τρόφιμα;

6. Τα προϊόντα ή συστατικά που παράγονται με τη χρήση γονιδιακής τεχνολογίας ή εμπεριέχουν γενετικά τροποποιημένο οργανισμό θα εξακολουθήσουν άραγε να κατατάσσονται στα «νέα» αν ένα κατ' ουσίαν ισοδύναμο προϊόν ή συστατικό έχει εγκριθεί προηγουμένως βάσει του κανονισμού (ΕΚ) 258/97;

7. Τα γενετικά τροποποιημένα τρόφιμα και καλλιεργούμενα φυτικά είδη που έχουν ήδη εγκριθεί βάσει της κοινοτικής ή εθνικής νομοθεσίας θα θεωρηθούν άραγε ως προϊόντα που ήδη χρησιμοποιούνται σε σημαντικό βαθμό για ανθρώπινη κατανάλωση εντός της Κοινότητας;

Συμπληρωματική απάντηση του κ. Bangemann εξ ονόματος της Επιτροπής (24 Ιουλίου 1997)

Συμπληρωματικώς προς την απάντηση της 29 Μαΐου 1997, παρακαλούμε το Αξιότιμο Μέλος του Κοινοβουλίου να ανατρέξει στις απαντήσεις της Επιτροπής, ιδίως στην προφορική ερώτηση Ο-65/97, κατά την κοινή συζήτηση με αντικείμενο τα νέα τρόφιμα, η οποία ενεγράφη στη σύνοδο ολομελείας του Ιουνίου 1997. Όσον αφορά τα ειδικότερα σημεία που δεν περιέχονταν στην ανωτέρω προφορική ερώτηση, η Επιτροπή θα προσπαθήσει να απαντήσει σχετικώς, στο πλαίσιο των απαντήσεων που θα δώσει προσεχώς στη σειρά ερωτήσεων που της τέθηκαν πρόσφατα.
ΓΡΑΠΤΗ ΕΡΩΤΗΣΗ E-2127/97 υποβολή: Hiltrud Breyer (V) προς την Επιτροπή (23 Iουνίου 1997)

Θέμα: «Novel -Food»- Κανονισμός αριθ. 258/97 - «Ουσιαστική ισοδυναμία» σε παράγωγες ποικιλίες

1. Πώς μπορεί να διασφαλισθεί ή να ελεγχθεί ότι εξακολουθεί να υφίσταται «ουσιαστική ισοδυναμία» σε όλα τα φυτά που προέρχονται από ελεγμένη και εγκεκριμένη φυτική σειρά;

2. Ποια διαδικασία πρέπει να ακολουθείται για τις παράγωγες ποικιλίες;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2205/97 υποβολή: Hiltrud Breyer (V) προς την Επιτροπή (25 Iουνίου 1997)

Θέμα: Κανονισμός 258/97 για τα νέα τρόφιμα και τα νέα συστατικά τροφίμων - Διαφάνεια έναντι της κοινής γνώμης όσον αφορά τις εγκρίσεις κυκλοφορίας «νέων τροφίμων» στην αγορά

1. Πώς θα εξασφαλίζεται, σε μόνιμη βάση, η διαφάνεια και η πληροφόρηση της κοινής γνώμης;

2. Πρέπει να ενημερώνονται οι ενώσεις καταναλωτών για όλες τις εγκρίσεις κυκλοφορίας «νέων τροφίμων» στην αγορά;

3. Πώς θα εξασφαλισθεί ότι οι πληροφορίες αυτές θα είναι πλήρεις και επίκαιρες;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2161/97 υποβολή: Hiltrud Breyer (V) προς την Επιτροπή (25 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - «κατάλληλη ανάλυση»

1. Τί καλύπτει η «κατάλληλη ανάλυση» (κανονισμός 258/97 ((ΕΕ L 43 της 14.2.1997, σελ. 1. )) σχετικά με τα νέα τρόφιμα);

2. Με ποιό τρόπο θα διενεργούνται οι σχετικοί έλεγχοι;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ P-2906/97 υποβολή: Elly Plooij-van Gorsel (ELDR) προς την Επιτροπή (3 Σεπτεμβρίου 1997)

Θέμα: Συμπληρωματική φορολόγηση των εξόδων για λόγους ασθενείας των πολιτών της ΕΕ στην Πολιτεία της Νέας Υόρκης

1. Γνωρίζει η Επιτροπή ότι η Πολιτεία της Νέας Υόρκης επιβάλλει στους επισκέπτες της (τουρίστες), που προέρχονται εκτός των Ηνωμένων Πολιτειών, συμπληρωματικό φόρο 32% επί των ιατρικών εξόδων για τη χρηματοδότηση των ιατρικών δαπανών των μειονεκτούντων αμερικανών πολιτών (οι οποίοι δεν είναι ασφαλισμένοι);

2. Πρόκειται, κατά την άποψη της Επιτροπής, για άδικη διακριτική μεταχείριση έναντι των ξένων πολιτών σε σχέση με τους αμερικανούς πολίτες;

3. Δεν θεωρεί ότι αυτό μπορεί να προκαλέσει ανεπιθύμητη επιβάρυνση των δαπανών, και, ως εκ τούτου, σοβαρά οικονομικά προβλήματα στους πολίτες της ΕΕ που αντιμετωπίζουν προβλήματα υγείας στις ΗΠΑ; Οι ασφάλειες για ασθένεια και οι ταξιδιωτικές ασφάλειες δεν καλύπτουν αυτά τα συμπληρωματικά έξοδα και οι πολίτες της ΕΕ αναγκάζονται να συνάπτουν συμπληρωματικές ασφάλειες ή να διακινδυνεύουν κατά απαράδεκτο τρόπο.

4. Αυτή η πρακτική δεν είναι αντίθετη με τις συμφωνίες που έχουν συναφθεί μεταξύ των ΗΠΑ και της ΕΕ (για παράδειγμα στο πλαίσιο του ΠΟΕ);

5. Τί σκοπεύει να κάνει η Επιτροπή προς αντιμετώπιση της κατάστασης;

Απάντηση του Sir Leon Brittan εξ ονόματος της Επιτροπής (19 Σεπτεμβρίου 1997)

Επί του παρόντος, η Επιτροπή εξετάζει διεξοδικά το πρόβλημα που έθεσε το Αξιότιμος Μέλος του Κοινοβουλίου και δε θα παραλείψει να την ενημερώσει σχετικά το ταχύτερο δυνατό.